Title: กฎเสนาบดีกระทรวงพาณิชย์และคมนาคมกำหนดอัตราค่าธรรมเนียมจดทะเบียนออกใบอนุญาตสำหรับล้อเลื่อนในจังหวัดเชียงใหม่

กฎเสนาบดีกระทรวงพาณิชย์และคมนาคม

กฎเสนาบดีกระทรวงพาณิชย์และคมนาคม
กำหนดอัตราค่าธรรมเนียมจดทะเบียนออกใบอนุญาต
สำหรับล้อเลื่อนในจังหวัดเชียงใหม่
-------------

                        โดยอาศัยอำนาจตามมาตรา
๓ แห่งพระราชบัญญัติแก้ไขเพิ่มเติมพระราช
บัญญัติรถลาก รถจ้าง รถยนตร์ ขนาดเกวียนและล้อเลื่อน พ.ศ.
๒๔๖๙ เสนาบดีกระทรวง
พาณิชย์และคมนาคม ผู้บัญชาการกรมทางขอประกาศให้ทราบทั่วกันว่า
ตามประกาศกระทรวง
มหาดไทยลงวันที่ ๑๒ พฤษภาคม พ.ศ. ๒๔๖๕
ว่าด้วยการจดทะเบียนตามพระราชบัญญัติ
ล้อเลื่อนในจังหวัดเชียงใหม่ และลงวันที่ ๑๑ ตุลาคม พ.ศ.
๒๔๖๕ แก้ไขอัตราค่าธรรมเนียม
จดทะเบียนตามพระราชบัญญัติล้อเลื่อนในจังหวัดเชียงใหม่นั้น
บัดนี้เห็นว่าไม่เหมาะแก่ทางการ
เพราะฉะนั้นให้ยกเลิกประกาศฉบับที่กล่าวนี้เสียและให้ใช้กฎเสนาบดีฉบับนี้แทนตั้งแต่บัดนี้
เป็นต้นไป คือ
                        ข้อ
๑  ผู้ใดจะใช้ล้อเลื่อนชนิดใด
หรือกระทำการเป็นคนขับคนลากเข็น
คนควบคุม ให้ไปจดทะเบียนรับใบอนุญาตต่อนายทะเบียนปีละครั้ง
เริ่มแต่วันที่ ๑ เมษายน
ทุกปีไป ใบอนุญาตนั้นมีกำหนดอายุใช้ได้จนถึงสิ้นเดือนมีนาคม
ของปีที่จดทะเบียน
                        ข้อ
๒ 
ให้เรียกค่าธรรมเนียมจดทะเบียนและออกใบอนุญาตสำหรับล้อเลื่อน
และคนขับ คนลากเข็นคนควบคุม ตามอัตราดังต่อไปนี้ คือ

                                                   รถเทียมด้วยม้า
                                                      -----------

                        รถม้า
๔ ล้อ สำหรับใช้เอง                         ๖
บาท
                        รถม้า
๒ ล้อ สำหรับใช้เอง                         ๔
บาท
                        รถม้าบรรทุกสำหรับใช้เอง                         ๔
บาท

                                                     รถจักรยาน
                                                      ----------

                        รถจักรยานทุกชนิด                                              ๑
บาท

                                                       เกวียน
                                                    -----------

                        เกวียนเทียมด้วยสัตว์พาหนะ                                             ๒
บาท
                        ล้อเลื่อนลากหรือเข็นด้วยกำลังคนกว่าคนหนึ่งขึ้นไป ๔ บาท
                        ล้อเลื่อนลากหรือเข็นด้วยกำลังคน
ๆ เดียว              ๒
บาท

                                          คนขับ คนลากเข็น
คนควบคุม

-------------

                        ใบอนุญาตสำหรับคนขับ
คนลากเข็น คนควบคุม (ยกเว้นคนขับเกวียน)
ฉบับละ ๑ บาท
                        ข้อ
๓  ถ้าใบอนุญาตสำหรับล้อเลื่อนอย่างใด
ๆ ที่กล่าวมาในข้อ ๒ หรือ
ใบอนุญาตสำหรับคนขับ คนลากเข็น คนควบคุม
เป็นอันตรายศูนย์หายไป เจ้าของหรือ
คนเหล่านั้นมีความประสงค์จะรับใบอนุญาตใหม่
เพื่อได้ใช้ล้อเลื่อนหรือทำการขับลากเข็น
ควบคุมต่อไปนี้จนสิ้นปี ให้ไปขอใบอนุญาตต่อนายทะเบียน
ให้นายทะเบียนออกใบอนุญาต
ให้ใบอนุญาตที่ออกใหม่นี้ให้ใช้ได้เพียงเท่ากำหนดเวลาที่ใบอนุญาตซึ่งเป็นอันตรายศูนย์หายไป
นั้นพึงใช้ได้ กับให้เรียกค่าธรรมเนียมดังต่อไปนี้ คือ
                        ใบอนุญาตสำหรับรถม้า
รถจักรยาน เกวียน หรือล้อเลื่อน ฉบับละ ๑ ใน ๔ ของ
อัตราที่กำหนดไว้ในข้อ ๒
                        ใบอนุญาตสำหรับคนขับ
คนลากเข็น คนควบคุม ฉบับละ ๕๐ สตางค์

                                                กฎให้ไว้
ณ วันที่ ๒๑ กันยายน พุทธศักราช ๒๔๗๒
                                                      มหาอำมาตย์ตรี
พระยาสารศาตรศิริลักษณ์
                                                                         ผู้แทนเสนาบดี

[รก.๒๔๗๒/-/๑๔๖/๒๙ กันยายน ๒๔๗๒]